Suising in die oor |Health24
Suising in die oor
Ek het 'n suising in my regter-oor. Eers het my dokter gedink dis water agter my oordrom, en Sinus-medisyne voorgeskryf om die water op te droog. Na twee weke was dit nog nie weg nie en sy verwys my na 'n Oor, Neus en Keel spesialis, wat niks fout gevind het nie. Ek moet bysê dat ek 'n hipertensie-lyer is en Co-Diovan daagliks gebruik. Nou het my dokter Propranolol HCL 10mg 3x per dag voorgekryf en gesê dit sal beslis help vir die suising. Dit help egter glad nie, en ek begin nou vertroue verloor in my dokter. Help my asseblief, ek wil MAL word van die geluid in my oor!
Answer 6,091 views
Lida, dit mag wees dat dit tinnitus is. Tinnitus mag voorkom as 'n simptoom van ontrent enige oor siekte. Die behandeling word altyd eerste gemik op die onderliggende siekte, tweedens op die behandeling van enige geassosieerde gehoorverlies en dan derdens op die maskering van die tinnitus deur middel van iets wat minder onaangenaam is as die tinnitus self. Dit word dikwels redelik suksesvol gedoen deur middel van 'n radio agtergrond aan sit. Op die einde van die dag sal die beste wees om 'n ander oor-, neus- en keel spesialis vir 'n tweede opinie te sien. Sterkte.